KLUBI 700
Irtiotto arjesta voi tehdä hyvää.
Chip Lapole lähti vaimonsa kanssa rentoutumaan Meksikoon.
Mutta he eivät olleet varuillaan ja tekivät vaarallisen valinnan.
Chip oli menestyvä insinööri.
Mutta häntä ei motivoinut autojen suunnittelu, vaan kokaiini.
Vuosien ajan hän salasi ongelmansa.
Käytin työaikana huumeita pysyäkseni virkeänä.
Lopulta en ollut toimintakykyinen ilman kokaiinia.
Chipin isä oli hylännyt perheensä.
Sisälläni oli vihaa isääni kohtaan.
Kun poltin marihuanaa, join tai vedin kokaiinia, -
se vei pois tuskan, joka johtui lapsuuden kokemuksista.
Yliopistossa bileet, seksi ja huumeet täyttivät Chipin elämän.
Olin se tyyppi baarissa, jolla oli aina mukana rahaa -
ja muutama gramma kokaiinia.
Astuessaan työelämään Chip oli koukussa.
Hän tapasi Tonetten baarissa.
Kaipasin muutakin kuin ainaisia yhden yön juttuja.
Aloin välittää Tonettesta niin paljon, että halusin tehdä oikein.
Chip kosi Tonettea ja harkitsi entisen elämänsä jättämistä.
Mutta pian Tonettekin oli koukussa.
Se tuntui jotenkin keinotekoiselta kumppanuudelta.
Pystyin jakamaan kaiken sen, mikä teki oloni hyväksi.
Todellisuudessa siitä alkoi suhteemme alamäki, -
ja lopulta Tonetten elämän alamäki.
Tonette halusi kirkkohäät.
Sitä ennen piti puhua papin kanssa, ja Chip oli siihen valmis.
Kerroin pastorille, mikä oli minulle häitäkin tärkeämpää.
Se, että saisin elämäni Jumalan kanssa kuntoon.
Itkin, että haluan tuntea Jumalan, pelasta minut.
Tapasin pastorin taas seuraavana päivänä, 16.10.1997.
Tapaaminen oli kuudelta.
Kello 18.22 annoin elämäni Jeesukselle.
Chip ja Tonette menivät naimisiin ja lopettivat päihteiden käytön.
Kolme vuotta myöhemmin he lähtivät Meksikoon lomalle.
Ajattelin, että voimme hyvin ottaa yhdet drinkit.
Yksi margarita johti useampiin.
Pian joimme tequilaa ja tulimme todella humalaan.
Tonette sanoi, että kokaiini tekisi nyt todella hyvää.
Lupasin hankkia sitä, ja kohta vedimme kokaiinia motellissa.
Se päätös avasi väärän oven.
Kotona kokaiinin käyttö jatkui.
Yritin säilyttää työni, vaikka käytin kokaiinia ja valvoin öitä.
Ymmärsin, että se oli tuhoisaa.
Koukussa he riitelivät jatkuvasti.
Erään riidan jälkeen Chip lähti motelliin yöksi.
Sanoin, etten kestä enää, vaikka Tonette aneli minua kotiin.
Parin päivän päästä Chip palasi kotiin.
Huusin Tonettea ja menin yläkertaan etsimään häntä.
Peileihin oli kirjoitettu jotain huulipunalla.
En ehtinyt lukea, halusin tietää, onko auto yhä tallissa.
Tonetten auto oli tallissa, ja siellä haisi pakokaasu.
Näin Tonetten autossa ja huusin häntä.
Hänen silmänsä olivat auki, mutta hän ei vastannut.
Vaimonsa itsemurhan jälkeen Chip kärsi syyllisyydestä ja huumeista.
Lopulta hän menetti kaiken.
Aloin yöpyä kodittomien suojissa.
Kun rahat loppuivat, kuljin katuja kodittomana ja koukussa.
Vaikka Chip oli vuosia koukussa, -
hän ei kokenut Jumalan hyljänneen häntä.
Uskoin Jumalan rakastavan minua, en syyttänyt häntä.
Huusin hänelle ennen kaikkea, että halusin olla vapaa.
Kerta toisensa jälkeen Chip pääsi jaloilleen ja romahti jälleen.
Eräänä päivänä noidankehä päättyi.
Ajoin autolla ja olin täyttämässä kokaiinipiippua.
Katsoin peruutuspeiliin ja kuulin selkeän äänen: -
"Sinä et tarvitse tuota."
Heitin saman tien piipun ja lopun kokaiinin ikkunasta ulos.
30 vuoden riippuvuus päättyi.
Tuntui siltä, että olin tullut kotiin.
En tiennyt, mistä olin tullut, mutta nyt olin kotona.
Tiesin, että elämälläni oli merkitys ja Jumala käyttäisi sitä.
Tiesin olevani vapaa.
Chip auttaa entisiä addikteja pysymään kuivilla Jumalan avulla.
Kun katson elämääni taaksepäin, -
uskon, että se on tuhlaajapojan tarina.
Jumala oli antanut hänelle paljon, mutta hän tuhlasi sen.
Mutta Jumalan ehdottoman isänrakkauden ansiosta -
isä syleilee poikaansa ja rakastaa hänet takaisin elämään.
Sellainen on minun isäni.
Sellainen on myös sinun isäsi, koska olet Jumalan lapsi.
Hän on luonut sinut ainutlaatuiseksi, jotta voisit -
elää suhteessa Jumalaan.
Jumalan loi ihmisen paratiisiin.
Sinne Hän saattoi illalla tulla kyselemään päivän kuulumiset.
Se oli Jumalan suunnitelma, henkilökohtainen suhde ihmisiin.
Mutta me sotkimme sen, halusimme maistaa kiellettyä hedelmää.
Emme tienneet, että siitä seuraisi paljon kipua ja tuskaa.
Paljon menetyksiä.
Ehkä olet kuten Chip, joka on nähnyt ja tehnyt kaiken.
Ja mietit, onko enää toivoa.
Sinäkin voit palata kotiin.
Voit olla tuhlaajapoika, joka menee itseensä sanoen: -
"En tarvitse tätä enää."
"Tarvitsen Jumalaa elämääni."
Kun löydät Hänet, ja Hän täyttää sisälläsi olevan tyhjiön, -
palaset loksahtavat kohdalleen, ja olet löytänyt etsimäsi.
Raamattu sanoo, että Jumala on pannut iankaikkisuuden sydämiimme.
Jotta Hän voisi täyttää jokaisen ihmisen syvimmän tarpeen.
Olet yrittänyt täyttää sitä tarvetta muilla asioilla, -
kuten päihteillä tai menestyksen ja rahan tavoittelulla, -
seksillä tai uhkapeleillä.
Millä yrität lääkitä itseäsi ja täyttää tuon tyhjiön?
Kun löydät Jumalan, Hän voi olla sinun kaikkesi.
Nuo muut asiat voivat väistyä, ja kaikesta tulee uutta.
Ymmärrät, että Jumalan kanssa elämä voi olla seikkailu.
Voit kulkea kirkkaudesta kirkkauteen, uskosta uskoon.
Saada käsittämättömiä kokemuksia.
Jumalan säännöt suojelevat meitä pahoilta, eivät kivoilta asioilta.
Ja vaikka olisit rikkonut jokaikistä sääntöä, -
Jumala rakastaa sinua yhä, olet Hänen lapsensa.
Hän haluaa sinut suhteeseen, jota varten olet luotu.
Siihen pääset yksinkertaisesti pyytämällä.
Kerro haluavasi sitä - ehkä olet joskus tehnytkin niin.
Jos sen jälkeen olet sotkenut asiasi, voit yhä palata kotiin.
Jumala on toisten, kolmansien ja aina uusien tilaisuuksien Jumala.
Hän ei ikinä torju sinua tai työnnä sinua luotaan.
Hän kutsuu sinua jatkuvasti.
Jos haluat sitä, ja jos tänään on sinun vuorosi, -
rukoile kanssani tämä yksinkertainen rukous.
Anna Jumalan tehdä sinulle, mitä Hän on tehnyt niin monille.
Hän haluaa sinut ja on valmis jättämään 99 muuta vuoksesi.
Jos tämä on sinulle, rukoillaan ja annetaan Jumalan toimia.
Hän haluaa toimia sinunkin elämässäsi.
Jeesus - sano Hänen nimensä ääneen: Jeesus.
Tulen luoksesi ja pyydän anteeksiantoa.
Tee minut uudeksi.
Ota pois himo asioihin, jotka eivät ole sinusta.
Haluan, että tulet sydämeeni juuri nyt.
Täytä sisälläni oleva tyhjiö ja kaipaus.
Täytä se läsnäolollasi, vanhurskaudellasi ja rauhallasi.
Ja sinun ilollasi.
Kuule rukoukseni ja tule elämääni.
Pyydän sitä Jeesuksen nimessä.
Isä, rukoilen kaikkien äsken rukoilleiden puolesta.
Katketkoot kaikki kahleet, jotka sitovat heitä.
Täytä heidät Pyhällä Hengelläsi.
Kasta heidät rakkauteesi ja täytä ylitsevuotavasti.
Anna heidän tuntea, että heidän rukouksensa on tänään kuultu.
Pyydämme sitä Jeesuksen nimessä, aamen.
Raamattu kertoo, miten yksinkertaista pelastuminen on.
Usko sydämessäsi, että Jeesus on Herra, joka uhrasi itsensä -
kaikkien ihmisten syntien edestä.
Usko, että hän nousi kuolleista ja istuu Isän oikealla puolella.
Hän rukoilee sinun puolestasi.
Usko sydämessäsi ja tunnusta se suullasi.
Kun julistat uskovasi Jeesukseen, sanoilla on muuttava voima.
Teemme sen helpoksi, voit yksinkertaisesti soittaa meille.
Kerro, miten rukoilit kanssani ja pyysit Jeesusta elämääsi.
Kerro päätöksestäsi toiselle.
Seuraavaksi kuulemme, miten 6-vuotiaan rukouksiin vastattiin.
Yksi rukousvastaus johti toisiin.
Rukoilemme myös sinun puolestasi.
Ennen sotaa Ivan työskenteli taidemaalarina.
Sodan jälkeen Ivan meni tapaamaan kaatuneen ystävänsä perhettä.
Hän oli pelastanut Ivanin hengen.
Ivan vei ystävästä maalaamansa muotokuvan tämän kotitilalle.
Kun tilanomistaja kuoli, hänen omaisuutensa huutokaupattiin.
Hänellä oli paljon taideaarteita, ja ostajia tuli ympäri maailmaa.
Huutokauppa aloitettiin kuolleen pojan muotokuvasta.
Kukaan ei halunnut ostaa taulua, mutta -
huutokaupan pitäjä ei suostunut etenemään muihin kohteisiin.
Viimein köyhä puutarhuri tarjosi taulusta pienen summan.
Koska muita tarjouksia ei ollut, taulu myytiin hänelle.
Kaikki odottivat kaupan viimein pääsevän vauhtiin, -
mutta huutokauppa olikin ohi.
Kuka saa pojan, saa kaiken, sanoi huutokaupan pitäjä.
Testamentin mukaan pojan muotokuvan ostaja sai koko tilan.
Jumalalla ei ole suurempaa lahjaa kuin poikansa Jeesus Kristus.
Kun saat hänet, saat kaiken.
Kaukaisessa kiinalaiskylässä yksinhuoltajaisä oli vailla töitä.
6-vuotias tytär rukoili isänsä puolesta.
Vastaukseksi tulivat ihmiset tuhansien kilometrien päässä.
6-vuotias An Yi Fen haaveili koulunkäynnistä.
Hän ei tohtinut pyytää sitä isältä.
En halunnut isälle pahaa mieltä.
Hänkin halusi minun käyvän koulua, mutta ei ollut varaa.
Isä on syntymäkuuro, mutta on kasvattanut tytärtään yksin.
Vaimo lähti, kun tytär oli 2-vuotias.
Poikani haluaa tyttärelleen paremman elämän.
Mutta kuuron on vaikea saada töitä.
Joskus hän saa pieniä hanttihommia ystäviltään.
Perhe elää isoäidin kanssa.
Kristitty isoäiti on kertonut Yi Fenille Taivaan Isästä, -
joka voi pitää tytöstä huolta, kun tämä sitä pyytää.
Yi Fen toi huolensa Jumalalle.
Pyysin Jumalalta joka päivä isälle töitä ja iloa.
Rukouksiin vastattiin, kun CBN tuli kylään.
Näimme, miten vaikeaa heillä oli.
Annoimme isälle työkalut omaa parturinliikettä varten.
Olen ylpeä isästäni, kaikki kehuvat hänen parturintaitojaan.
Poikani ansaitsee 20 dollaria päivässä, se on meille paljon.
Minun ei tarvitse enää murehtia.
Yi Fen on onnellinen, koska CBN lahjoitti hänelle kaiken, -
mitä koulunkäyntiin tarvitaan.
Nyt tiedän, kuinka paljon Taivaan Isä minua rakastaa.
Hän kuuli rukoukseni ja lähetti teidät auttamaan, kiitos CBN.
Tämä oli iso asia perheellemme.
Eikö ole ihmeellistä, että omasta olohuoneestamme käsin -
voimme auttaa yhtä perhettä maapallon toisella puolella.
Klubi 700:n jäsenet tekevät sitä päivittäin.
Jos et vielä ole jäsen, kutsumme sinut mukaan.
Tämä pieni perhe oli täysin ilman toivoa, kunnes -
Klubi 700:n ansiosta pystyimme muuttamaan heidän elämänsä.
Liity tuhansien joukkoon muuttamaan maailmaa Jeesuksen nimessä.
Soita meille ja liity mukaan Klubi 700:n jäseneksi.
Kohta rukoilemme teidän tarpeidenne puolesta.
Katsotaan ensin, miten nainen sai rukousvastauksen yön aikana.
Antakaa lasten tulla minun tyköni.
Taivasten valtakunta kuuluu lasten kaltaisille.
Katsokaa lapsia, heiltä voi oppia paljon.
Joka ei ota Jumalan valtakuntaa vastaan niin kuin lapsi, -
hän ei sinne pääse.
Kun otamme Jeesuksen vastaan, meistä tulee Jumalan lapsia.
Turvaatko jo Jeesukseen? Ota yhteyttä Klubi 700 -ohjelmaan.
Vi Rael tuntee rukouksen voiman.
Rukoillessaan parantumista hän tiesi sen olevan vain ajan kysymys.
Pian miehensä kuoleman jälkeen Vi löysi päästään kaljun laikun.
Se oli stressaavaa aikaa, ja huomasin hiuksia lähteneen.
Hiusrajassani oli pieni kalju alue.
Pelästyin melko pahasti, se oli kamalaa.
Rukoilin Jumalaa ja pyysin häntä toimimaan.
Uskoin hänen tekevän sen.
Kuukausien kuluttua Vi huomasi jotain Klubi 700 -ohjelmassa.
Kristi puhui alopeciasta.
Joku kärsii hiustenlähdöstä eli alopeciasta.
Herra parantaa sen juuri nyt.
Totesin, että tuo on minulle, tiesin, mikä alopecia on.
Seuraavana aamuna hiukset olivat kasvaneet takaisin.
Kiitin Herraa, joka oli parantanut minut.
Se oli mahtavaa, hiukseni ovat siitä asti olleet kunnossa.
Rukoillessani tiedän, että Jumala tulee vastaamaan.
Hän on hyvä Jumala, joka haluaa vastata kaikille.
Hän haluaa osoittaa rakkauttaan.
Se on totta, Jumala haluaa osoittaa meille rakkauttaan.
Käänny Jumalan puoleen, hän on luvannut auttaa.
Mikä valtava ihme, hiukset kasvoivat yhdessä yössä takaisin -
vieläpä saman pituisina.
Ennen rukousta jaamme muutamia todistuksia.
Rhodiel oli ollut usein sairaalassa selkäkivun vuoksi.
Edes epiduraalit eivät auttaneet, ja hän jäi varhaiseläkkeelle.
Lopulta hän ei voinut edes kävellä.
Joulukuussa hän katsoi ohjelmaamme, joka kertoi parantumisista.
Turhautuneena hän sanoi: "Mutta entä minä?"
Silloin Terry sanoi: "Jumala parantaa lantiosi luuston."
Uskossa Rhodiel nousi kävelemään, eikä tuntenut mitään kipua.
Hän pystyy nyt liikkumaan vaikeuksitta, se on suuri ihme.
Donald Michiganista loukkasi olkapäänsä vuonna 2006.
Leikkauksen jälkeen hän pystyi tuskin nostamaan kättään.
Mitään ei ollut tehtävissä.
Tammikuussa hän kuuli ohjelmasta Gordonin tiedon sanat: -
"Jumala parantaa olkapäävamman, joka aiheuttaa tunnottomuutta."
"Ala liikuttaa paranevaa kättäsi."
Donald pystyi nostamaan kätensä.
Lääkäri sanoi sen olevan mahdotonta, koska jänne puuttuu.
Jumala on luova ihmeidentekijä.
Mahtava todistus, Jumalalle kaikki on mahdollista.
Usko kuin lapsi, kun isä lupaa jotakin.
Niin Aabraham teki.
Sen piti olla mahdotonta.
Aabraham ei välittänyt vanhuudestaan.
Hän luotti lupauksen antajaan.
Lupauksen antaja pystyy täyttämään sen ja haluaa täyttää sen.
Katso Jeesukseen, uskon alkajaan ja täyttäjään.
Hän kuoli puolestasi ja haluaa parantaa sinut.
Ota se uskossa vastaan. Rukoillaan.
Herra, tuomme eteesi kaikkien tarpeet ja kivut.
Kaiken kärsimyksen.
Annamme ne sinulle.
Kannoit sairautemme, kipumme ja heikkoutemme.
Olet ottanut ne harteillesi, meidän ei tarvitse niitä kantaa.
Jeesuksen nimessä julistamme parantumista.
Julistamme eheytymistä.
Käsken kipua Jeesuksen nimessä.
Kipu oikeassa olkapäässä lähteköön.
Kipu selän keskiosassa poistukoon Jeesuksen nimessä.
Migreeni ja poskiontelontulehdus lähtekööt heti ainiaaksi.
Olkoot poskiontelot täysin terveet tästä lähtien.
Ei enää koskaan, kivulla ei ole tilaa Jumalan lapsen kehossa.
Ole vapaa sairaudesta Jeesuksen nimessä.
Terry, mitä Jumala puhuu?
Jollakulla on ongelma ripsissä.
Silmä turpoaa ja tulee punaiseksi, se kutiaa ja polttaa.
Jumala parantaa vähitellen tämän vuosia jatkuneen vaivan.
Jonkun oikea korva on tulehtunut ja vuotaa.
Jumala ottaa pois paineen ja kivun.
Jeesuksen nimessä olet parantunut, kiitä ja ylistä häntä.
Jonkun leuka on sijoiltaan ja aiheuttaa kipua.
Jumala asettaa sen paikoilleen, voit jopa tuntea sen.
Herra, kiitämme sinua parantavasta voimastasi.
Jeesuksen nimessä, aamen.
Jos Jumala kosketti sinua, haluaisimme kuulla ja kertoa siitä.
Voit soittaa meille milloin vain.
Uskon kestävään rukoukseen.
Soita, jos tarvitset rukoustukea.
Loppuun Roomalaiskirje 5:8: -
Jumala osoittaa rakkautensa meitä kohtaan siinä, että -
Kristus, kun me vielä olimme syntisiä, kuoli meidän edestämme.
Soita, jos tarvitset rukousta.
Kun haluat puhua jollekin, joka välittää, -
rukouspalvelijat ja sielunhoitajat päivystävät puhelinlinjoilla.
Ota yhteyttä jo tänään.
Suomennos: Sari Mäkilä